प्राचार्य के पद पर प्रमोशन का नियम शिथिल होगा
शिक्षा सचिव से प्राथमिक शिक्षकों की वार्ता में कई एजेंडों पर बनी सहमति
भास्करन्यूज| जमशेदपुर/चाईबासा
राज्यमें 39000 प्राथमिक विद्यालय हैं। इनमें 95 प्रतिशत पद रिक्त हैं। स्कूली शिक्षा सह साक्षरता विभाग द्वारा प्राथमिक शिक्षकों को प्रधानाध्यापक के पद पर प्रमोशन देने के लिए नियम को शिथिल करने का प्रस्ताव तैयार किया जाएगा। इसके लिए शीघ्र प्रक्रिया शुरू की जाएगी। स्कूली शिक्षा सह साक्षरता सचिव अराधना पटनायक ने अखिल झारखंड प्राथमिक शिक्षक संघ के प्रतिनिधिमंडल से बातचीत के क्रम में यह सहमति जताई। प्रतिनिधिमंडल में संघ के अध्यक्ष बिजेंद्र चौबे, राममूर्ति ठाकुर, सलीम सहाय तिग्गा, असदुल्लाह, राकेश कुमार, हरेकृष्ण, देवी मुखर्जी, संतोष कुमार आदि शामिल थे।
वार्ता के बाद मुख्य प्रवक्ता नसीम अहमद ने बताया- वर्तमान नियमावली के तहत ग्रेड-4 में पांच साल सेवा देने के साथ पीजी की डिग्री होनी चाहिए। लंबे समय से प्रमोशन नहीं मिलने के कारण शिक्षकों के पास अहर्ता नहीं रहने के कारण पद रिक्त हैं।
नियुक्ति तिथि से प्रमोशन
मुख्यप्रवक्ता ने कहा- सचिव से बातचीत में शिक्षकों को नियुक्ति तिथि से प्रमोशन का लाभ देने पर सहमति बनी है। इसमें अप्रशिक्षित शिक्षक, अनुकंपा पर नियुक्त शिक्षक, कॉमर्स शिक्षक शामिल हैं। मुखिया से शिक्षकों को अवकाश लेने से मुक्त करने के संबंध सचिव ने कहा कि इस संबंध में मुख्य सचिव से मार्गदर्शन मांगा जाएगा।
वेतन मद में मांग के अनुसार दी जाएगी राशि
सचिवको शिक्षकों ने बताया- आवंटित राशि कम पड़ने के कारण शिक्षकों के वेतन भुगतान में परेशानी हो रही है। सचिव ने कहा- जिस जिले में राशि की कमी है, उसे डिमांड प्रस्ताव भेजने के लिए कहा जाएगा। इसके बाद राशि निर्गत कर दी जाएगी। खूंटी और हजारीबाग जिले के शिक्षकों का बायोमैट्रिक्स अटेंडेंस के सत्यापन को लेकर वेतन बंद है। संबंधित जिले के उपायुक्तों को शिक्षकों को वेतन देने का आदेश दिया गया है।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva